# Prídavná rukoväť (pozri obrázok A)

- Vaše elektrické náradie používajte iba s prídavnou rukoväťou (9).

Prídavnú rukoväť (9) môžete nastaviť v 12 polohách, aby sa docielil bezpečný a neunavujúci pracovný postoj.

Otočte spodnú časť prídavnej rukoväti (9) v smere otáčania ➊ a prídavnú rukoväť (9) posuňte dopredu tak, aby ste ju mohli otočiť do požadovanej polohy. Potom potiahnite prídavnú rukoväť (9) znova naspäť a spodnú časť znova pevne zatočte v smere otáčania ➋.

## Nastavenie hĺbky vŕtania (pozri obrázok A)

Hĺbkovým dorazom (10) sa dá stanoviť požadovaná hĺbka vŕtania X.

Otočte spodnú časť prídavnej rukoväti (9) proti smeru pohybu hodinových ručičiek a vložte hĺbkový doraz (10).

Hĺbkový doraz (10) vytiahnite tak, aby vzdialenosť medzi špičkou vrtáka a špičkou hĺbkového dorazu (10) zodpovedala želanej hĺbke vŕtania X.

Potom znova utiahnite spodnú časť prídavnej rukoväti (9) v smere pohybu hodinových ručičiek.

Ryhovanie na hĺbkovom doraze (10) musí smerovať nadol.