# Lisäkahva (katso kuva A)

- Käytä sähkötyökalua vain, kun siihen on asennettu lisäkahva (9).

Voit säätää lisäkahvan (9) 12 erilaiseen asentoon turvallisen ja rasittamattoman työskentelyasennon varmistamiseksi.

Kierrä lisäkahvan (9) alaosaa kiertosuuntaan ➊ ja siirrä lisäkahvaa (9) eteenpäin, kunnes voit kääntää sen haluamaasi asentoon. Vedä tämän jälkeen lisäkahva (9) takaisin ja kiristä alaosa kiertosuuntaan ➋.

## Poraussyvyyden säätö (katso kuva A)

Syvyydenrajoittimella (10) voi säätää haluamasi poraussyvyyden X.

Kierrä lisäkahvan (9) alaosaa vastapäivään ja asenna syvyydenrajoitin (10) paikalleen.

Vedä syvyydenrajoitinta (10) ulospäin, kunnes poranterän kärjen ja syvyydenrajoittimen (10) kärjen välinen etäisyys vastaa haluamaasi poraussyvyyttä X.

Kiristä tämän jälkeen lisäkahvan (9) alaosaa myötäpäivään.

Syvyydenrajoittimen (10) urituksen täytyy osoittaa alaspäin.