# Uzsākot lietošanu

- Pievadiet elektroinstrumentam pareizu spriegumu! Elektrobarošanas avota spriegumam jāatbilst vērtībai, kas ir norādīta uz elektroinstrumenta marķējuma plāksnītes. Elektroinstrumenti, kas paredzēti 230 V spriegumam, var darboties arī no 220 V elektrotīkla.

##

Ar griešanās virziena pārslēdzēju (8) var mainīt elektroinstrumenta griešanās virzienu. Ja ir nospiests ieslēdzējs (7), tas nav iespējams.

Griešanās virziens pa labi: veidojot urbumus un ieskrūvējot skrūves, pārvietojiet griešanās virziena pārslēdzēju (8) līdz galam pa kreisi.

Griešanās virziens pa kreisi: lai atskrūvētu vai izskrūvētu (noskrūvētu) skrūves vai uzgriežņus, pabīdiet griešanās virziena pārslēdzēju (8) līdz galam pa labi.

##

Urbšana un skrūvēšana

Pārvietojiet pārslēdzēju (5) pret apzīmējumu „Urbšana“.

Triecienurbšana

Pārvietojiet pārslēdzēju (5) pret apzīmējumu „Triecienurbšana“.

Pārslēdzējs (5) droši fiksējas izvēlētajā stāvoklī, un to var pārslēgt arī elektroinstrumenta darbības laikā.

##

Lai ieslēgtu elektroinstrumentu, nospiediet ieslēdzēju (7) un turiet to nospiestu.

Lai nostiprinātu ieslēgtā stāvoklī nospiesto ieslēdzēju (7), nospiediet ieslēdzēja fiksēšanas taustiņu (6).

Lai elektroinstrumentu izslēgtu, atlaidiet ieslēdzēju (7) vai arī, ja tas ir nostiprināts, nospiežot ieslēdzēja fiksēšanas taustiņu (6), īslaicīgi nospiediet un atlaidiet ieslēdzēju (7).

##

Ieslēgta elektroinstrumenta griešanās ātrumu / triecienu biežumu var bezpakāpju veidā regulēt, mainot spiedienu uz ieslēdzēja (7) taustiņu.

Viegls spiediens uz ieslēdzēja (7) taustiņu atbilst nelielam griešanās ātrumam / triecienu biežumam. Pieaugot spiedienam uz ieslēdzēja taustiņu, pieaug arī griešanās ātrums / trie‌cienu biežums.